**PÁLYÁZATI  FELHÍVÁS**

A Magyar Atlétikai Szövetség Ultrafutó Bizottsága (továbbiakban MASZ UB) pályázatot hirdet ultrafutás sportágban a Magyarország 2022. évi Ultrafutó Bajnokságainak (továbbiakban Magyar Bajnokságok) megrendezésére.

1. **A pályázat célja**

Az Ultrafutó Magyar Bajnokságok magas színvonalú megrendezése, az ultrafutó versenyszabályok betartásának ellenőrzése.

1. **A pályázat tárgya**

* Magyarország 50 kilométeres Ultrafutó Bajnoksága 2022
* Magyarország 100 kilométeres Ultrafutó Bajnoksága 2022
* Magyarország 6 órás Ultrafutó Bajnoksága 2022
* Magyarország 12 órás Ultrafutó Bajnoksága 2022
* Magyarország 24 órás Ultrafutó Bajnoksága 2022
* Magyarország terep Ultrafutó Bajnoksága 2022

1. **A pályázat beadásának feltételei**

Pályázatot nyújthatnak be a Magyarországon működő, bíróságon bejegyzett sportszervezetek (sportegyesületek, vállalkozások, stb.)

Nem pályázhat olyan személy vagy szervezet, amely a pályázat beadását megelőző 2 évben sikeresen pályázott ultrafutó magyar bajnokság megszervezésére, de a megrendezéstől egyoldalúan visszalépett.

Egy pályázó több bajnokság megrendezésére is pályázhat, ebben az esetben bajnokságonként külön pályázatot kell beadnia.

A MASZ UB fenntartja a lehetőségét annak, hogy egyes bajnokságok egy időben, egy helyen kerüljenek megrendezésre.

A pályázatot kizárólag a MASZ honlapjáról ([www.atletika.hu](http://www.atletika.hu)), valamint a MASZ UB Facebook oldaláról (<https://www.facebook.com/Ultrafutokoldala/>) letöltött pályázati űrlapokon lehet beadni.

A pályázati adatlapot és a mellékleteket a pályázatban megjelölt határidőre, elektronikus úton kell eljuttatni a MASZ UB-hoz a [ultrafutobizottság@gmail.com](mailto:ultrafutobizottság@gmail.com) , valamint [titkarsag@atletika.hu](mailto:titkarsag@atletika.hu)  címre.  (kérjük a pályázatokat mindkét címre megküldeni)

**4. A pályázati dokumentáció tartalma**

Pályázati adatlap

1.sz.melléklet: 30 napnál nem régibb Cégkivonat/Bírósági kivonat

2.sz.melléklet: Versenykiírás, pályatérképpel

**5. A bajnokságokkal kapcsolatos elvárások**

**5.1 A Versenypályával kapcsolatos elvárások**

1. Minden pályázathoz mellékelni kell egy vázlatos térképet, amelyen a pályázó feltünteti a versenypálya vonalvezetését, a frissítők elhelyezkedését, a mosdót, a zuhanyzót, a pihenő területet, és a masszőr/orvosi területet.
2. A versenypálya hosszát az IAU által elfogadott hitelesített módszerrel kell lemérni, (terep ob kivételével) a mérésről a jegyzőkönyvet a MASZ UB részére legkésőbb a verseny előtt 45 nappal meg kell küldeni.
3. A versenypálya vonalvezetésének kialakításakor törekedni kell arra, (terep ob kivételével) hogy:

* a pálya minél kevesebb fordítót, éles kanyart tartalmazzon,
* a szintkülönbség a lehető legkisebb legyen,
* a nyomvonal elég széles legyen az indulók várható létszámához.

1. A Pályázónak a verseny teljes ideje alatt biztosítania kell a versenypálya levágható részeinek és a fordítóknak a folyamatos, a pálya egyéb részeinek a szúrópróbaszerű versenybírói ellenőrzését.

**5.2 A versenyrendezői szervezettel szembeni elvárások**

A Pályázónak a pályázati anyagában ismertetnie kell a szervezésben és lebonyolításban résztvevő személyek számát, illetve meg kell neveznie az alábbi feladatokért felelős személyeket és azok elérhetőségét:

1. Főszervező
2. Társszervező (ha van)
3. Versenybíróság elnöke (csak országos vagy 1. osztályú minősítéssel rendelkező bíró lehet)
4. Versenybírók
5. Nevezésekért felelős személy
6. Időmérésért/körszámlálásért felelős személy
7. Frissítésért felelős személy
8. útvonal biztosításért felelős személy

**5.3 A bajnokság egészségügyi biztosításával szembeni elvárások**

A Pályázónak pályázatában részletesen ismertetnie kell a bajnokság egészségügyi biztosítását, amely nem lehet kevesebb, mint a következők:

1. az egészségügyi biztosítás a verseny rajtjától az utolsó versenyző célbaérkezését követő 1 óráig folyamatosan rendelkezésre áll,
2. minimum feltétel 2 fő szakszemélyzet, illetve lehetőség szerint 1 esetkocsi.

**5.4 A nevezéssel és eredményhírdetéssel szembeni elvárások**

1. Pályázó a bajnokság versenykiírását és nevezési felületét a bajnokság időpontját megelőző minimum 3 hónappal megelőzően köteles a saját vagy más, erre a célra használható weboldalon megjeleníteni.
2. Magyar Bajnokságon kizárólag a Magyar Atlétikai Szövetség (MASZ) érvényes versenyengedélyével (melynek feltétele a sportorvosi igazolás) rendelkező sportoló vehet részt. Ennek hiányában a versenyző a Magyar Bajnokságon nem vehet részt, csak a verseny nyílt kategóriájában indulhat.
3. Magyar Bajnokságon helyszíni nevezésre nincs mód. A nevezéseket legkésőbb a verseny napját megelőző 5.munkanapon le kell zárni és még aznap a rajtlistát a versenyszervezőnek el kell juttatnia a Magyar Atlétikai Szövetség Versenyirodájához ([versenyiroda@atletika.hu](mailto:versenyiroda@atletika.hu)).
4. A pályázó a rajtszámok kiadását a MIR nyilvántartás alapján teheti meg és ellenőrizni köteles a MASZ versenyengedélyek érvényességét.
5. A pályázó a verseny hivatalos eredménylistáját a verseny befejeztét követő 24 órán belül köteles megküldeni a Magyar Atlétikai Szövetség Versenyirodájához ([versenyiroda@atletika.hu](mailto:versenyiroda@atletika.hu), a MASZ UB-nak elektronikus úton, a DUV által elvárt formában.
6. A pályázótól a versenyt követően, a verseny helyszínén elvárt a Magyar Bajnokság rangjának megfelelő ünnepélyes eredményhirdetés megtartása,

**5.5 Az időméréssel/körszámlálással szembeni elvárások**

A pályázó köteles - szerződött partner útján - elektronikus időmérés és körszámlálás biztosítására, annak a versenykiírásban való feltüntetésére.

**6. A pályázónak ismertetni kell:**

* korábbi rendezvényeit,
* a rendezvény területhasználati engedélyeinek kiadóit,
* a versennyel kapcsolatos egészségügyi biztosítást,
* a verseny időmérő rendszerét,
* a frissítőasztalon megtalálható táplálék kiegészítőket biztosító partnereket.

**7. A sikeres pályázónak a MASZ UB az alábbi lehetőségeket biztosítja:**

1. A pálya mérési jegyzőkönyvének angol nyelvű példányának kézhezvételét követően  eljár a Nemzetközi Ultrafutó Szövetségnél (IAU) a bronz címke megszerzése érdekében.
2. Egy tagot delegál a versenybírói bizottságba, aki az eredményhirdetésen is képviseli a MASZ-t. A delegált versenybíró költsége (utazás, étkezés, indokolt esetben szállás) a versenyszervezőt terheli.
3. Bajnoki érmeket biztosít a Magyar Bajnokság első három férfi és női helyezettjének.
4. Aktívan részt vállal a verseny hirdetésében és népszerűsítésében, többek között honlapján és facebook oldalán.

**8. A pályázat benyújtásának határideje: 2021. október. 31. 24:00**

**9.   A pályázat eredményhirdetésének várható időpontja: 2021. novembere.**

Budapest, 2021. január 8.

**Magyar Atlétikai Szövetség Ultrafutó Bizottsága**